**Retningslinjer i forbindelse med kurs**

Følgende gjelder:

* 1. Ordning der det oppfordres til samkjøring eller bruk av kollektiv transport gjeninnføres med virkning fra 1. mai 2022. Bruk av egen bil må avklares dersom man ikke samkjører. Dersom noen velger å kjøre egen bil uten at dette er avklart, kompenseres vedkommende tilsvarende bussbillett.
	2. Kursdeltakere som må dra hjemmefra før kl. 07.00 for å rekke kurs har rett på overnatting natta i forkant. Det sendes mail til administrasjonskonsulent Eivor Sæther ved behov for overnatting natta i forkant av et kurs. Mailadr: eivsat@udf.no . Administrasjonskonsulent avgjør om vedkommende oppfyller kravet, eller om overnatting natta i forkant skal innvilges av eventuelle andre tungtveiende grunner.

* 1. Utgifter til innkjøp av mat på reise eller i forbindelse med overnatting natta i forkant av et kurs kan ikke føres på reiseregninger ut fra kvittering på kjøp. Utgifter for kost dekkes etter statens regulativ.

Kommentar:

Punkt 1 har vært praksis tidligere. I pandemitida har vi av smittevernhensyn ikke kunnet praktisere dette. Derfor har vi de to siste årene betalt ut reiseregninger uavhengig av f.eks. samkjøring eller ikke. Nå tilsier smittevernhensyn at vi bør/kan gå tilbake til tidligere praksis.

Kompensasjon for punkt 3 løses ved at tid for avreise hjemmefra og hjemkomst skrives på reiseregning. Ut fra disse opplysningene genereres eventuelle kostpenger etter statens satser når reiseregningene registreres inn i programmet Agresso. Dette medfører at også de som sitter på med noen bør skrive reiseregning dersom de har relativt lang reisevei, slik at eventuelle kostpenger utløses. Da noteres bare reisetid, og ikke kilometer kjørt. Ved overnatting natta før et kurs er det meninga fra vår side at kursdeltakerne kommer til hotellet sent for å sove. Da har middag blitt spist hjemme. Det er fortsatt fritt frem for å dra hjemmefra tidligere enn det, men dette utløser ikke mer kostpenger i tilfelle.